open-index/open-wikipedia-markdown huggingface dataset:
יחסי איחוד האמירויות הערביות – בולגריה

**יחסי איחוד האמירויות הערביות–בולגריה** הם יחסי החוץ בין איחוד האמירויות הערביות ובולגריה.

## סקירה כללית
יחסים הדיפלומטיים בין הרפובליקה של בולגריה לאיחוד האמירויות הערביות כוננו ב-19 באוקטובר 1991. ביוני 2001 נפתחה בדובאי קונסוליה כללית של הרפובליקה של בולגריה, שם מרוכזים רוב האזרחים הבולגרים המתגוררים באיחוד האמירויות. בנובמבר 2003 ערך נשיא בולגריה גאורגי פרבאנוב ביקור ממלכתי רשמי באיחוד האמירויות הערביות.

במשך תקופה ארוכה, ההזדמנויות לפיתוח יחסים פוליטיים וכלכליים בין בולגריה לאיחוד האמירויות הוגבלו בשל היעדר נציגויות דיפלומטיות קבועות בבירות שתי המדינות. ההפעלה ההדרגתית של שיתוף הפעולה הבילטרלי היא תנאי מוקדם לבולגריה ואיחוד האמירויות לפתוח שגרירויות משלהן ולהסמיך את השגרירים שלהן בסופיה ובאבו דאבי ב-2018. שגרירות בולגריה בבירת איחוד האמירויות נפתחה רשמית ב-10 באפריל 2018 על ידי סגנית ראש הממשלה ושרת החוץ יקטרינה זהרייבה. ב-14 ביוני 2019 פתחה איחוד האמירויות את שגרירותה בבולגריה.

האירוע המשמעותי ביותר ביחסי בולגריה–איחוד האמירויות הנוכחיים הוא הביקור הרשמי באיחוד האמירויות של ראש ממשלת הרפובליקה של בולגריה, בויקו בוריסוב, שהתקיים ב-20–22 באוקטובר 2018. במסגרת ביקור זה, ראש ממשלת בולגריה קיים שיחות עם השייח' מוחמד בן זאיד אל-נהיאן, יורש העצר של אבו דאבי וסגן המפקד העליון של הכוחות המזוינים של איחוד האמירויות, וכן עם השייח' מוחמד בן ראשד אאל מכתום, סגן נשיא וראש ממשלת איחוד האמירויות, שליט דובאי. במהלך הביקור קיבל ראש ממשלת בולגריה גם את סגן ראש הממשלה ושר הפנים של איחוד האמירויות, שייח' סייף בן זאיד אאל-נהיאן.

## יחסי סחר
בשנת 2020 ייצאה בולגריה בשווי 110 מיליון דולר לאיחוד האמירויות הערביות. המוצרים העיקריים שיוצאו מבולגריה לאיחוד האמירויות הערביות היו מכונות לעיבוד טבק (7.93 מיליון דולר), אבץ גולמי (6.7 מיליון דולר), ולוחות בקרת חשמל (4.68 מיליון דולר). במהלך 24 השנים האחרונות גדל הייצוא של בולגריה לאיחוד האמירויות הערביות בשיעור שנתי של 9.38%, מ-12.8 מיליון דולר ב-1996 ל-110 מיליון דולר ב-2020.

באותה שנה, איחוד האמירויות הערביות ייצאה בשווי 34.5 מיליון דולר לבולגריה. המוצרים העיקריים שיוצאו מאיחוד האמירויות הערביות לבולגריה היו אלומיניום גולמי (8.34 מיליון דולר), מכונות פיזור נוזלים (2.97 מיליון דולר) ופולימרים אקריליים (2.72 מיליון דולר). במהלך 24 השנים האחרונות גדל הייצוא של איחוד האמירויות הערביות לבולגריה בשיעור שנתי של 13%, מ-1.82 מיליון דולר ב-1996 ל-34.5 מיליון דולר ב-2020.

## נציגויות דיפלומטיות
* איחוד האמירויות הערביות מחזיקה בבולגריה שגרירות בסופיה.
* בולגריה מחזיקה באיחוד האמירויות הערביות שגרירות באבו דאבי וקונסוליה כללית בדובאי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סולם בריסטול

**סולם בריסטול** (באנגלית: **Bristol stool scale**) הוא כלי עזר רפואי שנועד לשייך את צורתה של צואה אנושית לאחד משבעה סוגי צואה. כלי זה הוא פרי מחקר של צוות חוקרים בראשות KW Heaton מאוניברסיטת בריסטול, ופורסם לראשונה בשנת 1997 בכתב עת מדעי לגסטרואנטרולוגיה. הוא נמצא בשימוש נרחב ככלי מחקרי להערכת יעילותם של טיפולים במחלות שונות של המעיים, וכן משמש כאחד המדדים לאבחון תסמונת המעי הרגיז.

## סוגי הצואה בסולם בריסטול
שבעת סוגי הצואה הם:
* **סוג 1**: גושים קשים ונפרדים, בצורת אגוזי מלך
* **סוג 2**: נקניק צואה נוקשה וגושי
* **סוג 3**: נקניקיה אחידה עם סדקים, קושי בינוני
* **סוג 4**: נקניק או נחש, חלק ורך
* **סוג 5**: פיסות צואה רכות בעלות גבולות ברורים
* **סוג 6**: נתחי צואה דייסתיים, רכים ונמרחים
* **סוג 7**: צואה נוזלית ללא חלקים מוצקים.

שני הסוגים הראשונים של צואה מציינים עצירות. סוגים 3 ו-4 מציינים מצב תקין, בו הצואה מופרשת בקלות. סוגים 5 עד 7 מציינים דרגות שונות של שלשול.

על פי מחקרים שנעשו בארצות הברית, אחד מכל 5 אנשים סובל מעצירות (סוגים 1 ו-2 של צואה בסולם בריסטול), ואחד מכל 12 אנשים סובל משלשול (סוגים 6 ו-7 בסולם בריסטול). אופי הצואה מושפע בעיקר מגיל, מין, ומדד מסת גוף. כמו כן, כריתת כיס המרה ומחלות פסיכוסומטיות (סומטיזציה) משפיעות על הצורה והמרקם של הצואה. לא נמצאו השפעות כתוצאה מגורמים כמו עישון, צריכת משקאות חריפים, רמת השכלה, כריתת תוספתן, מצב משפחתי או שימוש בגלולות למניעת היריון.

## גרסאות
סולם בריסטול פותח בממלכה המאוחדת על פי מדגם של 838 גברים ו-1,059 נשים, תושבי המדינה. גרסאות מתורגמות שלו נבדקו על קבוצות אוכלוסייה בברזיל, ספרד ופולין, ונמצא שהוא תקף גם במדינות אלה.

בשנת 2011 פורסמה גרסה של סולם בריסטול המותאמת לילדים בגילאי 6 עד 8 שנים.

## קישורים חיצוניים

* 
* 

קטגוריה:צואה
שאריות מעצמי

**שאריות מעצמי** הוא שיר בביצוע הזמר הישראלי שיר לוי, שיצא לאור כסינגל שלא מתוך אלבום אולפן. נעם חורב כתב את מילות השיר,  וניצן קייקוב הלחין והפיק אותו מוזיקלית.

## ביקורת
אסף נבו מאתר "מאקו" שיבח את הלחן של ניצן קייקוב ואת העיבוד שלו ש"שומר על מתח". הוא שיבח גם את "המילים הטובות" של נעם חורב ואת "הביצוע הקולי המרגש" של לוי.

נבו הצביע על כך שלוי הושפע מעמיר בניון בביצוע הקולי, וכן שיש מחווה לבניון במילים "בסוף כל לילה הייתי מגיע", שמתקשרות עם "בסוף, כל לילה אני בא" של בניון, .

לידור אלימלך מאתר "פרוגי" כתב: .

## הצלחה
השיר הוצג לראשונה כמועמד למצעד הפזמונים השבועי של רשת ג' ב־22 במאי 2014 ולא הצליח להיכנס למצעד בשבוע שלאחריו. עם זאת, לאחר מכן השיר חזר ונכנס למצעד ששודר ב־5 ביוני 2014, זכה להצלחה גדולה וצעד 12 שבועות במצעד, עד 28 באוגוסט 2014. שבוע אחד מתוכם הוא עמד בראש המצעד – בשבוע של ה־19 ביוני 2014. גם במצעד השנתי (תשע"ד) של התחנה הוא זכה להצלחה רבה, ודורג במקום השמיני. ב־3 ביולי 2014 השיר הגיע למקום הרביעי במצעד הרשמי של גלגלצ, לאחר שדורג במקומות החמישי והשישי בשבועות הקודמים. השיר אף הגיע למקום ה־31 במצעד העברי השנתי לשנת תשע"ד (2014) של גלגלצ ואתר וואלה!.

## מיקומי שיא
### מצעדים שבועיים

### מצעדי סוף שנה

## קישורים חיצוניים

* שיר לוי – "שאריות מעצמי" בביצוע חי ב"פסקול ישראלי" באולפן החינוכית, 2018, באתר יוטיוב

## הערות שוליים

קטגוריה:שירים בעברית
קטגוריה:שירים שנכתבו על ידי נעם חורב
קטגוריה:סינגלים שהגיעו למקום הראשון בישראל
בדיקת צואה

[ממוזער|כלי מעבדה מלאים ב[צואה אנושית, עבור בדיקת צואה]]
**בדיקת צואה** היא בדיקה של צואה אנושית במעבדה רפואית, על מנת לאבחן בעיות בריאותיות. חלק מהבדיקות מיועדות לאבחן בעיות בלבלב וכן לזהות מחלות מעי דלקתיות ומחלות מעיים כרוניות אחרות. בדרך כלל הבדיקות כוללות בדיקה חזותית, ניתוח מיקרוביאלי באמצעות תרבית לזיהוי מיקרואורגניזמים, בדיקות מיקרוסקופיות ובדיקות כימיות. הימצאות חיידקים מסוגים שונים, כגון קוליפורם צואתי, או רמות חריגות של גליקופרוטאינים בצואה יכולות להעיד על התפתחות של קוליטיס כיבית, אנטרוביאזיס, מחלות מעי דלקתיות, סרטן המעי הגס וגידולים נוספים.

## בדיקה חזותית
באמצעות בדיקה חזותית של צואה אנושית ניתן לקבוע את הצבע והמרקם של הצואה, ולשייך אותו לאחד מסוגי הצואה בסולם בריסטול, המתאר את הצואה במצב נורמלי ובמצבי עצירות או שלשול. לעיתים ניתן לזהות טפילי מעי בצואה בעין בלתי מזוינת.

## בדיקת סרטן

דגימת צואה משמשת לבדיקת דם סמוי בצואה, המזהה בצואה נוכחות של דם שאינו גלוי לעין בלתי מזוינת, דבר שעלול להעיד על התפתחות סרטן המעי הגס או סרטן הקיבה. חלופה מקובלת לבדיקה זו היא בדיקת קולונוסקופיה, שרמת אמינותה גבוהה יותר.

## בדיקות מיקרוסקופיות
בדיקות מיקרוסקופיות יכולות לזהות נוכחות של תולעים טפיליות בצואה, המעידות על מחלות או זיהומים שונים. בבדיקה זו ניתן לזהות גם וירוסים, כגון Rotavirus, וחיידקים בעלי פוטנציאל פתוגני, כגון Clostridioides difficile.

## בדיקות כימיות
בדיקת אינדיקטור pH בצואה יכולה לזהות רגישות ללקטוז או נוכחות זיהום. כמו כן נבדקת רמת השומן בצואה, שמסייעת לזהות הפרעות עיכול, כגון תת-ספיגה של פרוקטוז.

בנוסף לאלה נבדקת רמת האנזים , המיוצר בלבלב. בדיקה זו יכולה לאבחן מצבים של אי-ספיקה לבלבית שיכולה להיגרם על ידי דלקת לבלב כרונית, ציסטיק פיברוזיס (CF), אבני מרה, סוכרת, סרטן הלבלב ו.

## קישורים חיצוניים

* 

## ראו גם
* בדיקה רקטאלית

## הערות שוליים

קטגוריה:בדיקות רפואיות
קטגוריה:צואה
צעירים לנצח (אלבום)

"**צעירים לנצח**" הוא אלבום האולפן השני של צמד המוזיקאים הישראלי, דולי ופן, והוא כולל 13 שיתופי פעולה מוזיקליים עם מוזיקאיים ישראליים שונים: עומר אדם, אגם בוחבוט, זהבה בן, לירן דנינו, הצל, אנה זק, אברהם טל, רביב כנר, אלה לי להב, עברי לידר, ליאור נרקיס, מרגי, סטטיק ובן-אל תבורי, סטפן, פלד, נסרין קדרי, נועה קירל ועידן רייכל.

## רקע
ב-17 בנובמבר 2020 יצא לאור הסינגל הראשון מתוך האלבום, "על מה בנות חושבות בלילה" יחד עם עומר אדם.

ב-14 במרץ 2021 יצא הסינגל השני מתוך האלבום, "השמיים נעולים" יחד עם אלה לי, פלד ועברי לידר. ב-1 ביוני 2021 יצא הסינגל השלישי מתוך הפרויקט, "בוקר טוב עולם" יחד עם אנה זק ונסרין קדרי. ב-20 ביולי 2021 יצא השיר "להאמין" עם עידן רייכל. רייכל שיתף בעבר עם הצמד פעולה ברצועה "עכשיו נשארנו שנינו". שלוש שנים לאחר מכן, הם הזמינו את רייכל לאולפן כדי להשתתף בפרויקט החדש שלהם. ב-14 בדצמבר 2021 יצא לאור השיר "אלבי" יחד עם זהבה בן ואברהם טל. הקליפ של "אלבי" צולם בים המלח.

ב-29 במרץ 2022 יצא לאור הסינגל "בשבילך" יחד עם מרגי. ב-2 במאי 2022 יצא לאור הסינגל "מנגלים" שהוא שיתוף פעולה עם סטטיק ובן-אל תבורי, אגם בוחבוט והצל, ויצא לכבוד יום העצמאות ה-74 למדינת ישראל. דולי ופן תכננו כי את השיר יבצעו סאבלימינל עם הצל ושרית חדד, אך הוא לא יצא לפועל עקב סירובו של סאבלימינל וסירובה של חדד לבצע את השיר עם סטטיק ובן אל. השיר "צעירים לנצח" יצא לאור ב-2 ביוני 2022. דולי ופן החליטו להוציא שתי גרסאות שונות של השיר במקום לבחור אחת. שתי הגרסאות מלוות בקליפ בהמשכים המספר את סיפורם של דולי ופן. לדברי דולי ופן, "צעירים לנצח" הוא שיר שהחזיקו במגירה הרבה זמן, ורמזו כי הם חיכו למבצע הנכון. הם הביעו גאווה על תוצאת שיתוף הפעולה עם לירן דנינו ורביב כנר. השיר הודלף באופן לא רשמי לפני צאתו, באוקטובר 2020. ב-8 ביוני יצא השיר "מספיק טוב" של הצמד עם סטפן לגר. ב-14 ביוני של אותה השנה יצא השיר "עזוב אותי מטכנו", שיתוף פעולה עם הזמר המזרחי, ליאור נרקיס. השיר קיבל ביקורות שליליות ואף נכתב כי הוא מסמן נקודת שפל בקריירה של נרקיס ושהוא יוצא דופן מבחינת הבחירות האמנותיות הקודמות שלו. השיר "שחרר אותי" יצא לאור ב-28 ביוני של אותה השנה כשיתוף פעולה עם נועה קירל ופלד. קירל עבדה בעבר עם דולי ופן ולירן דנינו על השיר "מאושרים", שהיה הסינגל המוביל מתוך אלבום הבכורה שלהם, "חלק א'".

## רשימת רצועות

## הערות שוליים

## קישורים חיצוניים

קטגוריה:אלבומים בעברית
קטגוריה:אלבומי חברת די-מיוזיק
Suicidal Tendencies

**Suicidal Tendencies** (בתרגום חופשי לעברית: **נטיות אובדניות**) היא להקת קרוסאובר ת'ראש אשר קמה בשנת 1980 בוונציה בלוס אנג'לס, קליפורניה על ידי הסולן מייק מיור. מיור הוא החבר המקורי היחיד שנותר בלהקה. הלהקה נחשבת לאחת מ"אבות הקרוסאובר ת'ראש". ההרכב הנוכחי שלהם כולל את מיור, הגיטריסטים דין פליזנטס ובן ויינמן, הבסיסט רה דיאז והמתופף גרייסון נקרוטמן. מוזיקאים בולטים שלקחו חלק בלהקה כוללים את הגיטריסטים רוקי ג'ורג' ומייק קלארק, הבסיסטים לואיש מאיורגה, רוברט טרוחיו, ג'וש פול וסטיבן "ת'נדרקאט" ברונר, המתופפים אמרי סמית',דייב לומברדו, ג'ימי דגראסו, ברוקס ווקרמן, דייוויד הידאלגו ג'וניור, תומאס פרידג'ן והמוזיקאי סשן ג'וש פריזה.

Suicidal Tendencies הוציאו 14 אלבומי אולפן (ארבעה מהם מורכבים מחומרים שהוקלטו מחדש או שיצאו בעבר), שני מיני אלבומים, ארבעה אלבומים מפוצלים, ארבעה אלבומי אוסף ושני סרטוני וידאו ארוכים. הלהקה צברה הצלחה רבה לאחר שהוציאה את אלבום הבכורה שלה בשנת 1983. לאחר האלבום הם הוציאו את הסינגל "Institutionalized", שהיה אחד משירי ההארדקור-פאנק הראשונים שהושמעו ב-MTV. הלהקה הוציאה שלל אלבומים, כגון Lights...Camera...Revolution! ,Controlled by Hatred/Feel Like Shit... Déjà Vu ו-How Will I Laugh Tomorrow When I Can't Even Smile Today.

בשנת 1995, לאחר שהלהקה הוציאה שני אלבומי אולפן נוספים (Still Cyco After All These Years ו-Suicidal for Life), היא התפרקה וניתקה את הקשרים מסוני ואפיק. עם זאת, הם התאחדו שנה לאחר מכן והמשיכו להופיע ולהקליט מאז. לאחר למעלה מעשור של עבודה ושינויים רבים בהרכב שלהם, Suicidal Tendencies הוציאו את אלבום האולפן האחד-עשר שלהם, 13, ושלוש שנים לאחר מכן, הוציאו אלבום אולפן נוסף בשם World Gone Mad. שני האלבומים זכו לתשבחות, ונחשבו לאחד מהקאמבקים המצליחים של הלהקה.

## דיסקוגרפיה
* *Suicidal Tendencies* (1983)
* *Join the Army* (1987)
* *How Will I Laugh Tomorrow When I Can't Even Smile Today* (1988)
* *Controlled by Hatred/Feel Like Shit...Déjà Vu* (1989)
* *Lights...Camera...Revolution!* (1990)
* *The Art of Rebellion* (1992)
* *Still Cyco After All These Years* (1993)
* *Suicidal for Life* (1994)
* *Freedumb* (1999)
* *Free Your Soul and Save My Mind* (2000)
* *No Mercy Fool!/The Suicidal Family* (2010)
* *13* (2013)
* *World Gone Mad* (2016)
* *Still Cyco Punk After All These Years* (2018)

## קישורים חיצוניים

* 

## הערות שוליים

קטגוריה:להקות פאנק (Punk)
קטגוריה:להקות ת'ראש מטאל
סיי יאנג

**סיירוס "סיי" יאנג** (באנגלית: **Cyrus "Cy" Young**; בסינית מפושטת: **杨左匋**; בסינית מסורתית: **楊左匋**; 7 במרץ 1897 - 16 בינואר 1964) היה אנימטור אפקטים מיוחדים סיני-אמריקאי, הידוע בעיקר בזכות עבודתו עבור חברת וולט דיסני.

## ביוגרפיה
יאנג נולד בעיר סוג'ואו שבמחוז ג'יאנגסו, שושלת צ'ינג. הוא אחיהם של הפוליטיקאי הסיני יאנג צ'יאנלי (אביו של הבמאי ההונג קונגי איוון יאנג), האדריכל יאנג שיליו (ס. ג'יי. יאנג), היזם יאנג זיירן ויאנג רנלן (אימו של האנתרופולוג והסוציולוג פיי שיאוטונג). בסין הוא עבד על הסרטים "Pause" ו-"New Year". עבודתו הראשונה של יאנג בארצות הברית הייתה כאנימטור ראשי בסרט הקצר "Mendelssohn's Spring Song" משנת 1931, פרויקט שהושלם בזמן שהיה סטודנט בניו יורק. וולט דיסני כל כך התרשם מעבודתו שהוא שכר אותו להיות ראש מחלקת ההנפשה החדשה לאפקטים מיוחדים והוא שימש כשותף לאנימטור אוגו ד'אורסי.

פרנק תומאס ואולי ג'ונסטון כתבו בספרם "הנפשות דיסני: האשליה של חיים": "במהלך כל שנות ה-30, כל מחלקת האפקטים כללה שני גברים בלבד: אוגו ד'אורסי, איטלקי ישיר, עקשן ומסור, וסיי יאנג...שקט ורגיש... שאהב לנגן בקונטרבס בתור תחביב". תומאס וג'ונסטון הוסיפו, "מכיוון ש[ד'אורסי ויאנג] עשו את רוב העבודה הקפדנית בעצמם, הם היו צריכים רק עוזר אחד ביניהם". הפרויקט הגדול הראשון של המחלקה היה "שלגיה ושבעת הגמדים". הוא בנוסף עבד על "פנטסיה" ועל "דמבו הפיל המעופף". הוא היה אנימטור ללא קרדיט בסרט "במבי", שם סיפק גם את העיצוב הוויזואלי העדין של היערות והאחו.

יאנג עזב את הסטודיו לאחר שביתת האנימטורים של דיסני בשנת 1941 ועבד כאמן צוות ופקיד בחיל האוויר, שם עבד על פרויקטים שונים. הוא התאבד על ידי מנת יתר של ברביטורט בינואר 1964 בהיותו בן 66.

## פילמוגרפיה

## קישורים חיצוניים

## הערות שוליים

קטגוריה:אנימטורים אמריקאים
קטגוריה:מתאבדים אמריקאים
קטגוריה:מתאבדים: אמנים
קטגוריה:מהגרים מסין לארצות הברית
קטגוריה:אמריקאים שנולדו ב-1897
קטגוריה:אמריקאים שנפטרו ב-1964
ליגת הידידות אמריקה-ישראל

**ליגת הידידות אמריקה-ישראל** ( **AIFL** ) היא ארגון ללא מטרות רווח אמריקאי / ישראלי המוקדש לחיזוק הקשרים בין אמריקאים לישראלים המבוססים על ערכים דמוקרטיים משותפים. ה-AIFL מביא אמריקאים מכל הדתות לישראל, וישראלים מכל הדתות (יהודים, נוצרים ומוסלמים) לארצות הברית.

## היסטוריה
הארגון נוסד בשנת 1971 על ידי סגן הנשיא יוברט האמפרי, הסנאטורים האמריקאים "סקופ" ג'קסון ונלסון רוקפלר, נציג ארצות הברית הרברט טנזר, מנהיג זכויות האזרח א. פיליפ רנדולף ואחרים. ה-AIFL שולח משלחות לישראל כדי ליצור קשרים עסקיים, טכנולוגיים, הומניטריים ואישיים בארצות הברית עם שותפים בישראל.

המשרד הלאומי של AIFL בארצות הברית ממוקם בניו יורק, והמשרד הישראלי שלו בתל אביב. יש לו שלושה סניפים הממוקמים בטוסון, אריזונה, סן פרנסיסקו, קליפורניה וסולט לייק סיטי, יוטה.

מנהיגי AIFL היו בין אלה שצלצלו בפעמון הפתיחה בבורסת ניו יורק כאשר הבורסה חגגה את יום ישראל השנתי החמישי שלה.

## [https://aifl.org/programs תוכניות]
* משלחת מנהיגות - מדי שנה נשלחים נציגים לישראל במטרה לקדם הזדמנויות מקצועיות, חינוכיות וחילופי תרבות כדרך לפיתוח הבנה בין ארצות הברית לישראל
* הסברה רב-דתית
* טנק חשיבה
* סמינרים מקוונים

### תוכנית חילופי נוער - "שגרירים צעירים"
תוכנית חילופי הנוער "שגרירים צעירים" מתבצעת בשיתוף פעולה של ליגת הידידות אמריקה-ישראל עם הרשות הישראלית לחילופי נוער וצעירים ברציפות מאז שנת 1979 (אז נקראה הרשות לחילופי נוער - "המועצה הציבורית לחילופי נוער וצעירים בישראל").

התוכנית מורכבת מארבעה שבועות רצופים:
* שבוע ראשון: אירוח אצל משפחות מארחות של תלמידים מבתי-ספר ציבוריים בערים שונות בארצות הברית, הופעה בפני תלמידים בבתי-הספר, סיור בעיר המארחת ופגישות עם מעצבי דעת קהל במטרה ליצור מעגלי היכרות עם ישראל.
* שבוע שני: סמינר משותף לאמריקאים ולישראלים בוושינגטון ובניו-יורק.
* שבוע שלישי: סמינר משותף בישראל.
* שבוע רביעי: אירוח אצל משפחות מארחות של התלמידים הישראליים, ותוכנית דומה לתוכנית בשבוע הראשון הפעם בישראל.

התוכנית יוצאת מפגש בלתי אמצעי בין בני הנוער משתי המדינות המשתתפות במשלחת ומאפשרת מפגש תרבותי, לימודי-ייצוגי, הבא לידי ביטוח בפעילויות, באירועים רשמיים ובסיורים.

## ראו גם
* יחסי ישראל- ארצות הברית

## קישורים חיצוניים
* 

## הערות שוליים

קטגוריה:ציונות בארצות הברית
קטגוריה:תל אביב-יפו: ארגונים
קטגוריה:יחסי ארצות הברית – ישראל
רוק & רוך

"**רוק & רוך**" הוא אלבום האולפן השישי של הזמר הישראלי אלון אולארצ'יק. את האלבום הוציאה לאור ב-11 באוקטובר 2007 חברת התקליטים התו השמיני בפורמט תקליטור בלבד. זהו אלבום קונספט כפול, כשחציו השני מורכב משירי רוק וחציו השני כולל שירים אקוסטיים ושקטים. בעקבות שגיאה בהדפסה של החוברת הנלוות למהדורותיו הפיזיות של האלבום לא מופיעים הקרדיטים של "אריס", "ארץ מלח" ו"ערב יום שישי". הסינגל "בואי נתחבק" צעד במצעד הפזמונים של רשת ג' במשך שבעה שבועות רצופים, ואף דורג במקום ה-33 במצעד סוף השנה.

## רשימת השמעה
כל השירים נכתבו והולחנו על ידי אלון אולארצ'יק, למעט היכן שצוין אחרת.

## משתתפים

* אלון אולארצ'יק - זמרה (א1-א8, ב1-ב10, ב12), פסנתר (א1, א3, א6, ב2, ב5, ב7, ב10-ב12), גיטרה (א1, א3-ב3, ב6, ב11), סינתיסייזר (א1, א4, א5, א7, ב9), לופר (א1, א4, א5, ב1, ב5, ב10), פנדר רודס (א3, א4, א6, ב1, ב4), קולות רקע (א3, א6, ב1, ב2, ב4, ב7, ב11, ב12)
* אבי יפרח - גיטרה בס (א1-ב11) 
* אשר פדי - תופים (א1-ב11) 
* ברק חנוך - גיטרה (א1-א3, א6-א9, ב2, ב4, ב5, ב7, ב9-ב11) 

* הילה אפשטיין - צ'לו (א1, ב1-ב3, ב5-ב8, ב11) 
* הילה קרני - צ'לו (א1, ב1-ב3, ב5-ב8, ב11) 
* צבי אורליאנסקי - צ'לו (א1, ב1-ב3, ב5-ב8, ב11) 
* דניאל ברד - כינור (א1, ב1-ב3, ב5-ב8, ב11) 
* הדס פבריקנט - כינור (א1, ב1-ב3, ב5-ב8, ב11) 
* טלי גולדברג - כינור (א1, ב1-ב3, ב5-ב8, ב11)
* יוליה פריידין - כינור (א1, ב1-ב3, ב5-ב8, ב11)  
* מיקיאגי - זמרה (א1, א5), קולות רקע (א1, א5)
* יעל דקלבאום - קולות רקע (א2, א4, א7, ב3) 
* עינת בצלאל - קולות רקע (א2, א4, א7, א8) 
* שורטי - זמרה (א2) 
* רוני עברין - כלי הקשה (א3, ב2, ב3, ב6, ב7, ב9, ב11)
* עומר קליין - פנדר רודס (א5, ב2, ב3, ב8, ב9, ב11)
* כפיר בן ליש - קולות רקע (א6, א7, ב9)
* גדי סרי - כלי הקשה (א7, 8א, ב2, ב11)
* ניצן עין הבר - סקסופון (א7, ב2, ב5, ב11), קלרינט (ב2, ב5, ב10, ב11), חליל (ב2, ב10, ב11), חצוצרה (ב4, ב8), אקורדיון (ב6), מפוחית פה (ב8)
* ירון אוזנה - טרומבון (א7, ב9, ב10)
* צ'רול ג'רפי - קולות רקע (ב3)
* אורן בלבן - כלי הקשה (ב4)
* רונן לוט - קולות רקע (ב9)
* גלית יבלון - קולות רקע (ב9)
* מיכל חלמיש - קולות רקע (ב9, ב10)
* דורון סילשי - חצוצרה (ב9)

## הערות שוליים

## קישורים חיצוניים

קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת התו השמיני
קטגוריה:אלבומי קונספט
סמסונג מדיסון

**סמסונג מדיסון** (באנגלית: **Samsung Medison**) היא יצרנית של מערכות אולטרסאונד. החברה נוסדה ב-2 ביולי 1985 ונרכשה על ידי סמסונג בשנת 2010. בשנת 2020, סמסונג מדיסון מכרה את המכשירים הרפואיים שלה ב-110 מדינות, מה שצובר עד 85 אחוז מסך המכירות שלה, על פי דיווחים הרכישה הייתה מעל כיותר מ-262 מיליון דולר.

## היסטוריה
בשנת 2016, סמסונג הציגה מערכת רדיוגרפיה דיגיטלית ניידת GM85, שאושרה על ידי ה-FDA, שיוצרה ופותחה בשיתוף עם סמסונג מדיסון, באספה המדעית ה-102 של האגודה הרדיולוגית של צפון אמריקה  במפגש השנתי בשיקגו.

בשנת 2017, סמסונג מדיסון הציגה את מערכת האולטרסאונד HS40, המותאמת לשימוש אבחון של רופא מיילד. ה-HS40 מאפשר לסמסונג מדיסון לספק מערך מלא של ציוד רפואי.

בשנת 2018, במפגש השנתי של האגודה הרדיולוגית של צפון אמריקה 2018 בשיקגו, חברת סמסונג אלקטרוניקה וסמסונג מדיסון הציגו מספר סוגים של תוכנות הדמיה אבחון.

בשנת 2019, סמסונג מדיסון הציגה את מערכת האולטרסאונד המשולבת HERA I10, המגיעה עם כיסא לבדיקת אולטרסאונד וכן IT, עיבוד תמונה מוליכים למחצה וטכנולוגיות תקשורת למטרות אבחון.

בשנת 2020, סמסונג מדיסון וסמסונג אלקטרוניקה מכריזות על כניסתה של סמסונג מדיסון לשוק המכשור הרפואי, כולל שוק האולטרסאונד האבחוני.

## קישורים חיצוניים
* 

## הערות שוליים

*
קטגוריה:חברות דרום קוריאניות
קטגוריה:תאגידים רב-לאומיים
קטגוריה:רפואה
בואי נתחבק

**בואי נתחבק** הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 2004 חברת התקליטים הליקון, והוא נכלל כרצועה ה-13 באלבומו השביעי של אולארצ'יק, "רוק & רוך", שיצא לאור שלוש שנים לאחר מכן, ב-11 באוקטובר 2007.

## על השיר
את השיר כתבה חנה גולדברג בהתאם ללחנו והפקתו של אולארצ'יק. ב-16 במאי 2004 הוצג כמועמד לכניסה למצעד הפזמונים השבועי של רשת ג'. בשבוע לאחר מכן דורג במקום ה-15. ב-13 ביוני עלה למקום השמיני – המיקום הגבוה ביותר אליו הגיע. ב-11 ביולי, לאחר שבעה שבועות צעידה, יצא מהדירוג השבועי. במצעד הפזמונים העברי השנתי של ה'תשס"ד דורג השיר במקום ה-33.

## מיקומי שיא

## קישורים חיצוניים

## הערות שוליים

קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי חנה גולדברג
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
התזמורת הסימפונית של מינסטר

**התזמורת הסימפונית של מינסטר** (בגרמנית: **Sinfonieorchester Münster**) היא תזמורת סימפונית שנוסדה בשנת 1919 ומרכזה בעיר מינסטר שבגרמניה. התזמורת היא אחד מעמודי התווך של חיי המוזיקה בעיר וזכתה גם בהכרה לאומית בזכות פעילותה רבת השנים.

בנוסף ל"אחזקה שוטפת" של רפרטואר קלאסי-רומנטי שהוא לחם חוקה של התזמורת, היא מתגאה בביצועים של יצירות עכשוויות שהיו ב-DNA של התזמורת מיומה הראשון. מחויבות זו שנמשכה לאורך השנים עד לשנות ה-70 של המאה הקודמת, הביאה לכך שמלחינים חשובים באו למינסטר.

בשנותיה הראשונות היו אלה הנס פפיצנר (1921) וריכרד שטראוס (1924) שניצחו על יצירותיהם, כמוהם גם פאול הינדמית (1955). כאחת התזמורות הגרמניות הראשונות, היא יזמה בשנת 1975 תוכנית מקורית לחינוך מוזיקלי שעד מהרה נקלטה בגרמניה כולה.

ביצועה של התזמורת למחזור האופרות "טבעת הניבלונג" של וגנר (1992–2004) העמיד אותה במרכז ההתעניינות של המדינה כולה. מתחילת עונת 2017–2018 עומד בראש התזמורת כמנהל מוזיקלי גולו ברג שבפעילותו חשף את עשייתה לחברה העירונית המגוונת והעשירה של מינסטר. פעילותה הענפה של התזמורת זיכתה אותה בפרסים רבים ובאותות הצטיינות בהם מדליית גוסטב מאהלר (1981) והפרס על תוכנית הקונצרטים השנתית הטובה ביותר בגרמניה מטעם איגוד המו"לים של המוזיקה (1993).

בשנים 2013 ו-2015 יצאה התזמורת הסימפונית של מינסטר למסעי הופעות במילאנו, בפירנצה ובמודנה.

ב-12 בספטמבר 2022 הופיעה התזמורת יחד עם התזמורת הסימפונית הישראלית ראשון לציון ועם מקהלות מלובלין בנגינת הסימפוניה השנייה של מאהלר.

משכנה הקבוע של התזמורת כיום הוא תיאטרון מינסטר.

## קישורים חיצוניים

*

מינסטר
קטגוריה:מינסטר
מינסטר
נפגשנו Live

"**נפגשנו Live**" הוא אלבום הופעה משותף של אלון אולארצ'יק, יצחק קלפטר ואפרים שמיר. את האלבום הוציאה לאור ב-31 במרץ 2009 חברת התקליטים התו השמיני. הוא הוקלט בשנת 2004 מהמופע המשותף "נפגשנו", שכלל שילוב שירים מתוך קריירות הסולו של השלישייה, לצד "שווב זהב", שיר מקורי שנכתב על ידי קלפטר והופיע לראשונה באלבום זה.

## רשימת רצועות

## קישורים חיצוניים

## הערות שוליים

קטגוריה:אלבומי אלון אולארצ'יק
קטגוריה:אלבומי יצחק קלפטר
קטגוריה:אלבומי הופעה בעברית
קטגוריה:אלבומי חברת התו השמיני
פלוגת חשיפה-תקיפה

**פלוגת חשיפה-תקיפה (פחת"ק)** היא פלוגה של חיל הרגלים בגדוד של חיל השריון בצה"ל שתפקידה לאתר ולהשמיד מטרות אויב. פלוגת החשיפה-תקיפה מחליפה למעשה את פלוגה מסייעת שריון והקונספט הוטמע בצה"ל בתר"ש תנופה שהוביל הרמטכ"ל רא"ל אביב כוכבי.

פלוגת החשיפה-תקיפה מצוידת באמצעי לחימה מתקדמים, טכנולוגיות מסווגות ואמצעי תצפית וחוזי, בהם כלי טיס בלתי מאוישים, רחפנים ורובוטי סיור צבאיים. הפלוגה מפעילה גם חימוש מונחה מדויק שכולל טילי נ"ט, פצמ"ר עוקץ פלדה, חימוש משוטט כגון מעוז ואמצעי ציון מטרות לכלי טיס ופלטפורמות תקיפה אחרות.

תפקידה העיקרי להוות כח תצפית זמין לגדוד, סגירת מעגלי אש עם פלוגות הטנקים ומחלקת המרגמות, ניווט, ניתוב ופתיחת צירים, שיתוף פעולה עם טנקים וגורמים חיצוניים כגון מסוקי קרב, תותחנים ועוד.

## יחידות הפחת"ק

## קישורים חיצוניים
* 
* 
* 
* 
* 

קטגוריה:חיל הרגלים הישראלי
קטגוריה:חיל השריון הישראלי
אליפות אירופה בכדורסל 3x3 פריז (2021)

**[[אליפות אירופה בכדורסל 3x3]]** לשנת 2021 הייתה אליפות אירופה השישית בכדורסל 3x3, שהתקיימה בפריז, צרפת בהשתתפות 12 הנבחרות הטובות באירופה שהעפילו מ-8 בתי המוקדמות. האליפות התקיימה בין ה-10 עד ב-12 בספטמבר ובסופה זכתה סרביה בפעם השלישית ברציפות בתואר אלופת אירופה לאחר שניצחה בגמר את ליטא. פולין זכתה במקום ה-3 לאחר ניצחון על רוסיה.

## מבנה התחרות
בשלב הבתים חולקו הקבוצות ל-4 בתים בני 3 קבוצות כל אחד. כל קבוצה פגשה פעם אחת כל קבוצה בבית, בסך הכל 2 משחקים ובסופן 2 הראשונות בכל בית העפילו לשלב רבע הגמר, ממנו החלו הקבוצות לשחק בשיטת נוקאאוט, ברבע, בחצי וגמר. שתי המפסידות בשלב חצי הגמר נפגשו למשחק על מדליית הארד.

### שלב הבתים
#### בית א'

#### בית ב'

#### בית ג'

#### בית ד'

### שלב הנוקאאוט

## דירוג סופי

קטגוריה:אליפות אירופה בכדורסל 3x3
קטגוריה:תחרויות כדורסל ב-2021
קטגוריה:תחרויות כדורסל בצרפת
קטגוריה:פריז: תחרויות ספורט
קטגוריה:2021 בצרפת
אימרה שארושי

**אימרה שארושי** (במקור **שוורץ**, בהונגרית: **Sárosi Imre**; בודפשט, 5 בדצמבר 1908 – בודפשט, 20 ביוני 2006) היה שחיין ומאמן שחייה יהודי-הונגרי. מאמן נבחרת הונגריה בשחייה ב-4 אולימפיאדות (לונדון 1948, הלסינקי 1952, מלבורן 1956,טוקיו 1964).

שארושי אימן אלופים אולימפיים ושיאני עולם, השחייניות: אווה סקיי, ולריה ג'נגה, קטלין סוקה, מריה ליטומריצקי, ואנדריאה ג'רמטי והשחיין: גאורג טומפק.

## ביוגרפיה
אימרה שוורץ התחיל לשחות ב-1922 ב"מועדון ההתעמלות פרנצווארוש" (Ferencvárosi Torna Club). בשנים 1930–1941 התחרה בקבוצת MTE וב-1941 פרש משחייה תחרותית.

## קריירה כמאמן
הוא החל את קריירת המאמן המצליחה שלו בפרנצווארוש ב-1930 בעודו ספורטאי פעיל. הוא עזב את המועדון הירוק-לבן לאחר אחת עשרה שנים. לאחר הפסקה מאולצת של ארבע שנים בתקופת מלחמת העולם השנייה, בשל יהדותו, הוא חזר לאמן אחרי המלחמה. בשנים 1945–1946 אימן בקבוצת "איגוד ההתעמלות של אויפשט" (Újpesti Tornaegylet) ולאחר מכן עבד ב-Neményi Madisz עד 1948. ב-1949 הצטרף ל"מועדון עובדי הרכבת" (Budapesti Vasutas Sport Club-BVSC). שם השיג את הצלחתו הגדולה ביותר כמאמן. הוא לימד לשחות כ-13,000 שחיינים.

הוא עזב את מועדון הספורט של עובדי רכבות הונגריה (מ.א.ב) ב-1963 והיה מפקח מקצועי בענף השחייה עד 1966. בנוסף, היה מאמן ראשי של נבחרת הונגריה בשחייה מספר פעמים. בשנת 1967 ייסד את בית הספר הראשון לשחייה בהונגריה בספרטקוס בבודפשט, עמד בראשו עד 1974 ואז פרש. בשל סגנון האימון וההצלחה העצומה שלו כמאמן, קיבל את הכינוי מֶשְטִי (כינוי חיבה למאסטר בהונגרית).

מדצמבר 1963 הפך לחבר במועצה הלאומית של ההתאחדות ההונגרית לחינוך גופני וספורט. ב-1954, יחד עם אישטוואן באראני פרסם ספר בשם "מדריך היד הקטן לשחייה".

## משפחתו
אימרה שוורץ נולד במשפחה יהודית כבנם של יוז'ף שוורץ (1870–1928)  עוזר צבע ושל רוזה פישר. סבו וסבתו מצד אביו היו החייט שמואל שוורץ וינקה היימן.

## פרסים והוקרה
* חבר בהיכל התהילה של השחייה (1981)
* מאמן מאסטר לנצח (1993)
* צלב הקצין של מסדר ההצטיינות של הרפובליקה ההונגרית (2006)
* חבר אלמוות של השחייה ההונגרית (2014)

## לקריאה נוספת
* MTI Who's Who 2006, סוכנות הידיעות ההונגרית, בודפשט, 2005.
* ההספד של אימרה שארושי באתר האינטרנט של אוריגו

## קישורים חיצוניים
* אימרה שארושי באתר GENi
## הערות שוליים

קטגוריה:מאמני ספורט יהודים
קטגוריה:שחיינים יהודים הונגרים
קטגוריה:ניצולי השואה: הונגריה
קטגוריה:ספורטאים יהודים הונגרים
קטגוריה:מאמני שחייה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1908
קטגוריה:הונגרים שנפטרו ב-2006
גולו ברג

**גולו ברג** (בגרמנית: **Golo Berg**; נולד ב-1968) הוא מנצח גרמני.

## ביוגרפיה
גולו ברג, נולד בויימאר ובאותה עיר רכש את השכלתו המוזיקלית באוניברסיטת פרנץ ליסט. עוד הוסיף ללמוד בכיתות אמן בהדרכתם של לורין מאזל, מיכאל גילן, גרד אלברט, דימיטרי קיטינקו ומנצחים אחרים.

כשהיה בן 21 התמנה למנהל האמנותי של בית האופרה במקלנבורג ונמנה אז עם קבוצה נבחרת של מנצחים צעירים בעולם ששימשו כמנהלים אמנותיים. בתפקידיו הבאים היה מנהל אמנותי ומנצח ראשי של בית האופרה בעיר הוף שבוואריה ושל תזמורת העיר הוף; מנהל מוזיקלי של תיאטרון אנהלט בדאסו ושל התיאטרון במערב פומרניה. מאז שנת 2017 גולו ברג הוא המנהל המוזיקלי הראשי של העיר מינסטר.

לאורך השנים הוא הקליט לערוצי רדיו רבים בהם רשות השידור של גרמניה התיכונה, רשות השידור של מערב גרמניה וטוקיו FM. הקלטותיו בחברת CPO זכו למיקום גבוה במדרג ההקלטות של העיתונות המקצועית.

בשנת 2008 ראתה אור בחברת ARTHAUS הקלטה של האופרה "טריסטן ואיזולדה" של וגנר בניצוחו.

קריירת הניצוח של גולו ברג ציינה לא מכבר מחצית יובל שנים שבמהלכן הוא פיתח רפרטואר קונצרטנטי עשיר ומגוון. הוא מתמקד בעיקר ביצירות חדשות כפי שמעידות עשרות רבות של הקלטות של ביצועי בכורה עולמיים בניצוחו.

כמנצח אופרות מבחר היצירות שלו נרחב והוא ניצח על הפקות בבתי האופרה של אסן, לייפציג, קלן, מנהיים, סנט גאלן ואחרים.

בנוסף להפעותיו כמנצח אורח של תזמורות רבות בגרמניה ובארצות אחרות באירופה, גולו ברג מרבה לנצח על תזמורות ביפן בהן תזמורת המטרופולין של טוקיו והתזמורת הסימפונית של טוקיו.

לציון יום ההולדת המאה של התזמורת הסימפונית של מינסטר, הוא ניצח על הפקת "כרמינה בוראנה" בהשתתפות 600 זמרי מקהלה בהופעה שהתקיימה בכיכר השוק (פרינציפלמרקט) ביוני 2019 לפני קהל של 5000 מאזינים.

באוגוסט 2019 ראתה אור בחברת CPO הקלטה בניצוחו של יצירות רבות לתזמורת מאת פריץ פולבאך, מייסדה של התזמורת הסימפונית של מינסטר.

## קישורים חיצוניים
* 

קטגוריה:מנצחי אופרה
קטגוריה:מנצחים גרמנים
קטגוריה:גרמנים שנולדו ב-1968
יוחאי אהרוני

**יוחאי אהרוני** (נולד ב-8 ביוני 1943) הוא כדורגלן עבר ישראלי.

## קריירה
### שחקן כדורגל
לאהרוני 5 הופעות במדי נבחרת ישראל בכדורגל. הוא הבקיע שער אחד נגד הודו בגביע אסיה בכדורגל 1964, אליפות שישראל ניצחה.

ב-30 בספטמבר 1967, כבש אהרוני את השער הראשון בתבוסה 5–2 של הפועל מחנה יהודה על הפועל רמת גן בליגה הראשונה של ישראל באותה תקופה, הליגה הלאומית. בינואר 1968 הציעה הפועל פתח תקווה להחליף את יוחאי אהרוני כנגד שלושה שחקנים משלהם. קבוצת מחנה יהודה סירבה להצעה ואהרוני נכנס להסגר כדי להשתחרר מהמועדון. בעונת 1969–70 היו לו 18 הופעות במדי הפועל פתח תקווה. בשנים 1970–1971 שיחק בבית"ר תל אביב. מיד אחר כך, פרש ממשחק פעיל בגלל פציעה.

### מאמן ומורשת
לאחר הקריירת כשחקן פעיל, יוחאי אהרוני אימן בהפועל מחנה יהודה, הפועל ג'לג'וליה, והפועל עלייה כפר סבא. הוא אימן גם בראש העין.

ב-2021 נכלל בשדרת הכוכבים של הפועל מחנה יהודה המנציחה את כוכבי תקופת הזוהר של מחנה יהודה בליגה הבכירה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל מחנה יהודה
קטגוריה:כדורגלני הפועל פתח תקווה
קטגוריה:כדורגלני בית"ר תל אביב
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני הפועל מחנה יהודה
קטגוריה:ישראלים שנולדו ב-1943
בואה (עם)

**בּוֹאָה** (תעתיק לטיני: **Boa**), הידועים גם בשמות **בַּבּוֹאָה** (צורת הריבוי), **בּוּאָה** ו**אַבַּבּוּאָה**, הם קבוצה אתנית בצפון הרפובליקה הדמוקרטית של קונגו המשתייכת לעמי הבנטו.

אנשי הבואה שוכנים במחוז אואלה תחתית שבאזור הסוואנה בצפון הרפובליקה הדמוקרטית של קונגו. מספרם נאמד בכ-900 אלף איש (נכון ל-2007), והם דוברים את שפת הבוּאה. הם נשענים על חקלאות וציד, כמו גם על מסחר לאורך נהר, ובאים במגע קרוב עם עמי המנגבטו והאזנדה. לפי האתנולוג יאן ונסינה, בקרב הבואה אין קלאנים, אך יש מערכת פטריליניאלית.

הבואה ידועים במסכותיהם, אשר משמשות לעידוד אומץ הלוחמים בטרם קרב ולחגיגת ניצחונות. הם מגלפים פסלים לסילוק הרוע ומייצרים נבלים שעל צוואריהם מגולפים ראשי אדם או דמויות אדם.

בשנת 1910 היו הבואה מעורבים במרד נגד הכוחות הקולוניאליים הבלגיים.

## קישורים חיצוניים

## הערות שוליים

קטגוריה:עמי אפריקה
קטגוריה:הרפובליקה הדמוקרטית של קונגו
קטגוריה:הרפובליקה הדמוקרטית של קונגו: קבוצות אתניות
הוצאת לארוס

**הוצאת לארוס** (בצרפתית: **Éditions Larousse**) היא הוצאת ספרים צרפתית המתמחה בפרסום ספרי יעץ כגון מילונים ואנציקלופדיות. היא נוסדה בשנת 1852 על ידי . הספר הנודע ביותר בהוצאתה הוא המילון "לה פטי לארוס". ספר בולט נוסף הוא האנציקלופדיה לגסטרונומיה "לארוס גסטרונומיק".

## היסטוריה
ההוצאה נוסדה בשנת 1852 על ידי פייר לארוס. ארבע שנים לאחר מכן, בשנת 1856, יצא לאור מילונו של פייר לארוס, "המילון החדש של השפה הצרפתית" . בשנת 1863 יצא לאור, ב-15 כרכים, "המילון האוניברסלי הגדול של המאה ה-19" . פייר לארוס נפטר בינואר 1875, ואלמנתו סוזאן המשיכה את מפעלו.

250px|ממוזער|ימין|שני עמודים מתוך Nouveau Larousse illustré
בשנת 1885 הצטרף להוצאה לאור , תחילה כמנהל חשבונות ובהמשך כעורך וכאחד ממנהלי החברה וממשיך דרכו של פייר לארוס. בשנים 1897–1904 יצא לאור, בשבעה כרכים, המילון האנציקלופדי Nouveau Larousse illustré - Dictionnaire universel encyclopédique . בשנת 1907 נוסף לו כרך שמיני. 

בשנת 1905 יזם אחיינו של לארוס, ז'וליין הולייה, יחד עם קלוד אוז'ה, את הוצאתו לאור של "לה פטי לארוס" - מילון בכרך אחד שהתבסס על מילונים קודמים של אוז'ה. בשנת 1907 החלה הוצאתו לאור של הירחון האנציקלופדי Larousse mensuel illustré , והוא יצא לאור עד 1957. בשנת 1912 יצא לאור מילון רפואי - Larousse médical. 

בשנת 1920 העביר קלוד אוז'ה את תפקידי העריכה לבנו . בשנים 1928–1933 הוביל פול אוז'ה את הוצאתו לאור של המילון האנציקלופדי Larousse du XXe siècle  בשישה כרכים. בשנת 1953 יצא לאור כרך נוסף. 

בשנת 1933 החלה הוצאתה לאור של הסדרה "Classiques Larousse" - מונוגרפיות סינתטיות על סופרים גדולים. 

בשנת 1938 יצא לאור לראשונה "לארוס גסטרונומיק", בעריכת פרוספר מונטאן, שזכה להצלחה רבה.

בשנים 1948–1949 יצא לאור "Nouveau Larousse universel" בשני כרכים, וגרסאות מעודכנות שלו יצאו לאור  בתחילת שנות ה-60 ובשנת 1969. 

בשנים 1960–1964 יצא לאור המילון האנציקלופדי "Grand Larousse encyclopédique"  בעשרה כרכים. שני כרכי מילואים יצאו לאור ב-1975. 

מאז הקמתה של הוצאת לארוס, מילונים אנציקלופדיים שלה שלטו במידה רבה בשוק הצרפתי. לקראת סוף שנות ה-60 החלה תחרות בשתי חזיתות: השליטה בשוק המילונים הסתיימה עם פרסום המילון Petit Robert  ב-1967, ובצד האנציקלופדיות התחרות הגיעה מהפרסום בשנת 1968 של Encyclopædia Universalis . בתגובה פרסמה הוצאת לארוס את האנציקלופדיה Grande Encyclopédie Larousse  ב-22 כרכים, שיצאו לאור בשנים 1971 עד 1978, ואת המילון Grand Larousse de la langue française בשבעה כרכים, שלא זכה להצלחה מסחרית, ומהדורה אחרונה שלו יצאה לאור ב-1989. 

בסוף שנות ה-70 המילון האנציקלופדי "Grand Larousse encyclopédique" עבר עדכון נרחב ויצא לאור בשנת 1982 בשם Grand Dictionnaire encyclopédique Larousse בעשרה ובחמישה-עשר כרכים. ב-1987 יצאה לאור גרסה מעודכנת בחמישה-עשר כרכים בשם Grand Larousse universel . מהדורות מחודשות של מילון אנציקלופדי זה מכילות חלק "אקטואליה" (עדכון מילים חדשות וכו') בסוף כל כרך.

בסוף שנות ה-90 החלו לצאת לאור אחדים מספרי הוצאת לארוס גם על גבי CD-ROM, פעילות שהופסקה ב-2009. ממאי 2008 לארוס מציגה תכנים אנציקלופדיים רבים באינטרנט. מילונים מוצגים גם באפליקציית מובייל, שאינה מצריכה גישה מקוונת.

בשנת 1984 נמכרה הוצאת הספרים מבעליה הפרטיים לחברת Compagnie Européenne de Publication, וזו מכרה אותה בשנת 1997 לחברת Havas . בשנת 1998 נרכשה ההוצאה על ידי חברת Vivendi Universal , שמכרה את הוצאת הספרים בשנת 2002 ל-Lagardère Group.

## קישורים חיצוניים

* 

* 

לארוס
מפרצון מיטשל

**מפרצון מיטשל** או **מיטשל קוב** או **מפרצון מיצ'ל** (באנגלית: **Mitchell Cove**) הוא מפרצון בחוף הדרום מערבי של האי רוברט באיי שטלנד הדרומיים, שבאנטארקטיקה.

מפרצון מיטשל ממוקם דרום-מזרחית לחצי האי אלפאטאר.

רוחב פתחו של מפרצון מיטשל הוא 2.8 קילומטרים. פתחו של מפרצון מיטשל ממוקם בין נקודת דבליאנוב, לבין נקודת נגרה.

עומק כניסתו אל תוך היבשת של המפרצון - 3 קילומטים.

## היסטוריה
### גילוי ומיפוי אזור המפרצון

האירופאים הראשונים שהגיעו לאזור המפרצון, היו צידי כלבי ים, שהגיעו לאזור בתחילת המאה ה-19.

האזור מופה לראשונה על ידי משלחת מיפוי אמריקאית בשנת 1821, ולאחר מכן על ידי משלחת בריטית בשנת 1968, על ידי משלחת מיפוי צ'יליאנית בשנת 1971, ועל ידי ממפים בולגרים בשנת 2009.

### מקור השם

המפרצון נקרא על שם ג'יימס מיטשל ( James Mitchell), בעלים משותף של ספינת הקאטר הבריטית *בופוי* (*Beaufoy*) שהגיעה לאיי שטלנד הדרומיים בעונת המחקר (הקיץ האטארקטי) שבשנים 1823 – 1824, בפיקודו של קפטן ג'יימס וודל.

מיטשל
1966 באסטרונאוטיקה

בערך זה מצוינים אירועים בולטים שהתרחשו במהלך שנת 1966 ונוגעים לתחום האסטרונאוטיקה.

## אירועים בולטים
[שמאל|ממוזער|200px|גשושית [לונה 9 ביצע לראשונה נחיתה רכה על הירח]]
במהלך השנה בוצעו 144 שיגורים, מהם 81 (56%) על ידי ארצות הברית
* 3 בפברואר – חללית סובייטית לונה 9 ביצע נחיתה על הירח לראשונה בתולדות חקר החלל
* 1 במרץ – הגשושית הסובייטית ונרה 3 התרסקה על נוגה, ובכך הפכה לגשושית הראשונה שהגיעה לפני השטח של כוכב לכת זר
* 31 במרץ – הגשושית לונה 10 שוגרה במסגרת תוכנית לונה והפכה כמתוכנן למקפת הראשונה של הירח

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### שיגורים לכיוון הירח

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

אסטרונאוטיקה
סרט דביק לחזה

**[[סרט דביק]] לחזה** (ידוע גם בשם **סרט להרמת חזה**, **סרט אופנה נושם**, **רצועת הדבקה לעיצוב חזה**, **סרט דבק לחזה**, **טייפ לחזה** ובסלנג "**Boob tape**") הוא סרט דביק דו צדדי, חלק ואלסטי, המשמש להצמדת הקצוות של שמלת סטרפלס או חלק עליון למחשוף או לצד השדיים או על הכתפיים לאבטחה רצועות חזייה מהחלקה, על מנת לשמור על פריט הלבוש במקום ולמנוע תאונת מלתחה. סרט דו צדדי דומה, משמש כסרט הדבקה גם לייצוב של פאה נכרית לראש (הבטחת כיסוי שיער או ביקיני מרקין ).

נשים רבות, כמו משתתפות בתחרויות יופי, יוצרות מחשוף על ידי שימוש בסרט מתחת ולרוחב החזה שלהן, כשהן מתכופפות קדימה ומושכות את שדיהן בחוזקה יחד ולמעלה.

סוגי הסרט המשמשים, כוללים סרט דביק רפואי, סרט מיקרופורי כירורגי וסרט אתלטי. חלק מהסרטים גם משתמשים ברצועת בד עבה  מתחת לשדיים עם דבק בקצוות כדי להחזיק אותו במקומו. יש טרנסג'נדרים המשתמשים בסרט דומה להשטחת השדיים, בדומה לביינדר.

שימוש בטכניקות לא נכונות או סרט עם דבק חזק מדי עלול לגרום לפציעות כגון פריחות, שלפוחיות ותלישת עור. על כן, בעת ההסרה יש להרטיב מעט את גב הסרט במים או בשמן, כנדרש.

## קישורים חיצוניים
* 

## הערות שוליים

קטגוריה:שדיים
קטגוריה:הלבשה תחתונה לנשים
קטגוריה:סרטי דבק
האספה הלאומית של אריתריאה

**האספה הלאומית** (באנגלית: **National Assembly (Eritrea)**; בשפה המקומית: הגראווי באיטו Hagerawi Baito) של מדינת אריתריאה מורכבת מ־150 נציגים, 75 נציגים שמונו/נבחרו על ידי האוכלוסייה הכללית, מתוכם לפחות 11 חייבות להיות נשים, ו-15 נציגים חייבים להיות אריתראים, המייצגים אריתראים שחיים מחוץ למדינה ו-75 נציגים המייצגים את חברי הוועד המרכזי של מפלגת השלטון, מפלגת החזית העממית לדמוקרטיה וצדק  (PFDJ), המפלגה הפוליטית החוקית היחידה המותרת באריתריאה. לפי האיגוד הבין-פרלמנטרי, באספה הלאומית יש 150 חברים שנבחרו בעקיפין. האספה הלאומית הורכבה בפברואר 1992, ומושבה נמצא באסמרה בירת אריתריאה.

סוכנות הידיעות הצרפתית דיווחה שהעם האריתראי בחר בפועל 399 נציגים בששת האזורים של המדינה בתהליך ממושך שהוביל להקמת האספה המכוננת. הבחירות האזוריות התחילו ב-4 בינואר 1997 בחלקים מסוימים של המדינה והסתיימו בחלקים אחרים רק ב-1 במרץ 1997. נכון לספטמבר 2022 מעולם לא התקיימו בחירות ישירות במדינה: הבחירות שתוכננו לשנת 2001 נדחו בכל פעם לפני התאריך שנקבע לבחירות. ב-2016, משרד הנציב העליון של האו"ם לזכויות אדם תיאר את האספה הלאומית, כאספה שלא קיימת, מאחר שהיא לא התכנסה מאז ינואר 2002. בפועל, הנשיא איסאייס אפוורקי מפעיל סמכויות חקיקה בעצמו בנוסף לתפקידים הביצועיים המוענקים לו על ידי החוקה.

## רקע
בזמן שאריתריאה הייתה מדינה פדרלית כאחת המדינות הפדרליות של אתיופיה, בין השנים 1952–1962, הייתה האספה הלאומית של האריתריאה הגוף המחוקק. לאריתריאה יש אספה לאומית חד-מפלגתית, המנוהלת על ידי מפלגת החזית העממית לדמוקרטיה וצדק (PFDJ) (במקור נקראה החזית העממית לשחרור אריתריאה (EPLF)). מרגע העצמאות מאז מאי 1993, המדינה המשיכה להתנהל על ידי ממשלת המעבר שנבחרה במהלך הבחירות ביוני 1993; הבחירות שתוכננו לשנת 2001 נדחו ללא הגבלת זמן.

הבחירות האזוריות והמקומיות נערכות על בסיס תקופתי במסגרת מוגבלת, כאשר כל הגברים והנשים מכל עדה אתנית או דתית רשאים להצביע. רק יחידים, בדגש לא מפלגות, רשאים להתמודד בבחירות, בהסכמת נציגי PDFJ. ההחלטות חייבות להיות להתקבל על פי מנדט המתקבל מהמפלגה.

## הכשרה
ההרכב של 150 חברי האספה הלאומית מורכב מ-75 חברי הוועד המרכזי של מפלגת PFDJ השולטת ו-75 אחרים נבחרו מתוך האספה הלאומית המכוננת שמנתה 527 חברים בשנת 1997. באותה שנה, נערכו בחירות להקמת ממשלת מעבר שתפקידה היה לדון ולאשרר את החוקה החדשה. בחוקה נקבע שבין 75 החברים הנבחרים מתוך האספה המכוננת חייב להיות: מינימום של 11 נשים ומינימום של 15 חברים המייצגים אריתראים גולים.

## סמכויות חוקתיות
על פי החוקה נקבע שהנשיא יבחר על ידי חברי האספה הלאומית לכהונה של חמש שנים, ולכל היותר לשתי קדנציות. בעוד שחברי האספה הלאומית יבחרו ישירות בהצבעה עממית.

במאי 1997 התקבלה חוקה חדשה, שאפשרה את בחירת 75 הנבחרים הדרושים מהציבור בהצבעה עממית, בעוד ש-75 אחרים היו מועמדים מהוועד המרכזי של ה-PFDJ; כמו כן נקבע שחברי ממשלת המעבר יורשו להמשיך בכהונתם עד לבחירות הבאות. האספה הלאומית הייתה אמורה להתכנס כל חצי שנה, או בזמן חירום, בהוראת הנשיא ושני שלישים מהנבחרים. החוקה גם קבעה שהממשלה הזמנית כפופה לאספה הלאומית ועליה לדווח לאספה הלאומית, שהוגדרה כגוף המחוקק העליון ביותר של חוקת אריתריאה שעליו להבטיח את זכויות היסוד של אזרחי המדינה ולהבטיח צדק, שלום ויציבות. האספה הלאומית נקבעה גם לפקח על הרשות המבצעת במהלך ממשלת המעבר. התפקידים העיקריים האחרים של האספה הלאומית כוללים: אישור תקציבים, ניהול מדיניות פנים וחוץ והסדרת מדיניות המועצה.

## ראו גם
* נשיא אריתריאה
* בתי מחוקקים לפי מדינה

## הערות שוליים

אריתריאה
קטגוריה:אריתריאה
ירון לוי (פוליטיקאי)

**ירון עמוס לוי** (נולד ב־29 באוגוסט 1981) הוא חבר כנסת מטעם מפלגת "יש עתיד". בעבר כיהן כסגן-ראש עיריית בת ים מטעם "יש עתיד".

## ביוגרפיה
ממוזער|לוי בוועדה בכנסת
לוי נולד וגדל בבת ים. בצעירותו התחרה בג'ודו בקטגוריית עד 66 קילוגרם ומאוחר יותר בקטגוריית עד 73 קילוגרם, וזכה באליפות ישראל. ב־2002 פרש מתחרות עקב פציעות חוזרות. בוגר קורס מאמני ספורט במכון וינגייט.

ב־2013 הצטרף למפלגת יש עתיד והתמודד מטעמה על חברות במועצת העיר בראש רשימת "עתיד חדש", אך זו לא זכתה לבסוף לייצוג במועצה. בבחירות 2018 התמודד למועצה בשנית בראש רשימת "בת ימים פלוס צעירים", והפעם זכה לשני מושבים במועצה. בבחירות אלה התמודד גם על ראשות העיר, אך זכה ב־7% בלבד. בסבב הבחירות הנוסף לראשות העיר תמך לוי בצביקה ברוט, שזכה לבסוף. במסגרת הקואליציה מונה לוי לממלא מקום ראש העירייה בחצי הקדנציה הראשון ולאחר מכן לסגן ראש העירייה בשכר. נוסף על כך הוא מונה לאחראי השוויון החברתי, הצעירים, הספורט, חוף הים והתיירות.

ב־2015 ייסד את מיזם "תיק לכל תלמיד", שאוסף תיקי בית ספר ומחלק אותם. העמותה פועלת בקרוב למאה רשויות מקומיות ומחלקת עשרות אלפי תיקים בשנה.

מאז הקמת "יש עתיד" ב־2013, הוצב ברשימתה ברוב מערכות הבחירות, אם כי במקומות לא ריאליים: בבחירות לכנסת התשע עשרה ב־2013 הוצב במקום ה־51 והמפלגה זכתה ב־19 מנדטים. בבחירות לכנסת העשרים ב־2015 קודם למקום ה־42, אך המפלגה זכתה רק ב־11 מנדטים. בבחירות לכנסת העשרים ואחת ב־2019, לאחר האיחוד עם "חוסן לישראל", הוצב במקום ה־65 של רשימת "כחול לבן", שזכתה ב־35 מנדטים, ובבחירות לכנסת העשרים וארבע ב־2021 הוצב במקום ה־30 של רשימת יש עתיד לכנסת, שזכתה ב־17 מנדטים.

לקראת הבחירות לכנסת ה־25 שובץ במקום ה־26 ברשימת "יש עתיד" לכנסת, שזכתה ב־24 מנדטים. עם התפטרותה של חברת הכנסת אורנה ברביבאי, לקראת התמודדותה בבחירות לראשות עיריית תל אביב-יפו ב־2023, נכנס לוי לכנסת ב־1 באוגוסט 2023.

לוי נשוי לאורטל ולהם שלושה ילדים. הם מתגוררים בבת ים.

## קישורים חיצוניים

* ירון לוי, באתר ערוץ כנסת

## הערות שוליים

קטגוריה:חברי הכנסת העשרים וחמש
קטגוריה:חברי הכנסת מטעם יש עתיד
קטגוריה:סגני ראשי רשויות מקומיות בישראל
קטגוריה:בוגרי האוניברסיטה הפתוחה
קטגוריה:בת ים: חברי הכנסת
קטגוריה:ישראלים שנולדו ב-1981
מנהיג מפלגת הלייבור (הממלכה המאוחדת)

**מנהיג מפלגת הלייבור** (באנגלית: **Leader of the Labour Party**) הוא ראש מפלגת הלייבור ב. 

מאז 4 באפריל 2020, מנהיגה הנוכחי הוא קיר סטארמר.

## היסטוריה
תפקיד מנהיג מפלגת הלייבור נוצר רשמית בשנת 1922. לפני כן, בין שנבחרו לראשונה כחברי פרלמנט של הלייבור בשנת 1906 ועד הבחירות הכלליות בבריטניה 1922, כאשר הושגו הישגים פוליטיים ניכרים, התפקיד נודע כיו"ר הסיעה הפרלמנטרית של מפלגת הלייבור. ב-1970 הופרדו תפקידי מנהיג מפלגת הלייבור ויו"ר הסיעה הפרלמנטרית של מפלגת הלייבור.

ב-1921 היה ג'ון קליינס  למנהיג הראשון של מפלגת הלייבור שנולד באנגליה; כל מנהיגי המפלגה לפניו נולדו בסקוטלנד. ב-1924 הפך רמזי מקדונלד לראש ממשלת בריטניה הראשון מטעם הלייבור, שעמד בראש ממשלת מיעוט שהחזיקה מעמד תשעה חודשים. קלמנט אטלי היה למנהיג הלייבור הראשון שהוביל ממשלת רוב בשנת 1945. הראשון שנולד בוויילס היה ניל קינוק, שנבחר ב-1983.

מנהיגי המפלגה המצליחים ביותר מבחינה אלקטורלית הם טוני בלייר, שהשיג שלושה ניצחונות רצופים בבחירות ב-1997, 2001 ו-2005, והרולד וילסון, שניצח בארבע בחירות כלליות מתוך חמש שבהן התמודד (ב-1964, 1966, בפברואר 1974 ובאוקטובר 1974). נכון ל-2021, מנהיגי הלייבור היחידים שלא התמודדו בבחירות כלליות (למעט ממלאי מקום זמניים) הם ג'ורג' לנסברי (שהתפטר), ג'ון סמית' (שמת בתפקיד) וקיר סטארמר.

## תפקיד
בניגוד למנהיגי מפלגות פוליטיות אחרות בבריטניה, למנהיג הלייבור אין את הכוח לפטר או למנות את סגנו. גם המנהיג וגם סגן המנהיג נבחרים בשיטת הצבעה חלופית. בשנים 1980 ועד ל-2014 נעשה שימוש במועצת בחירות, כאשר שליש מהקולות הוקצו לחברי הפרלמנט ולחברי הפרלמנט של המפלגה, שליש לחברים בודדים במפלגת הלייבור ושליש לחברים בארגונים הקשורים למפלגה, כמו אגודות סוציאליסטיות ואיגודי עובדים.

כאשר מפלגת הלייבור נמצאת באופוזיציה, מנהיג מפלגת הלייבור משמש בדרך כלל (כמפלגה השנייה בגודלה) כמנהיג האופוזיציה ויושב ראש קבינט הצללים. בהתאם לכך, כאשר המפלגה נמצאת בקואליציה, המנהיג יהפוך בדרך כלל לראש ממשלת הממלכה המאוחדת, לורד האוצר הראשון ולשר לשירות המדינה וכן ימנה את הקבינט.

## מנהיגים

## ראו גם
* מנהיג המפלגה השמרנית (הממלכה המאוחדת)

## לקריאה נוספת
* Clarke, Charles; James, Toby S. (2015). **British Labour Leaders.** London: Biteback.

## קישורים חיצוניים

* 

מנהיגים
סרט דביק דו-צדדי

ממוזער|סרטים דביקים דו-צדדיים
**סרט דביק דו-צדדי** (באנגלית: **Double-sided tape**) הוא נייר דבק המצופה בדבק משני הצדדים. הוא נועד להדביק שני משטחים זה לזה, לרוב באופן שאינו נראה לעין בתוצאה הסופית, מפני שהוא מכוסה על ידי שני המשטחים. תכונה זו מאפשרת הדבקה סמויה. סרט דביק דו-צדדי יכול להיות דק או עבה. בסרט העבה יותר נעשה שימוש בקמעונאות וכן בשילוט בעל אפקט תלת-ממד. הסרט הדביק קל לקריעה.

סרט דביק דו-צדדי נוצר על ידי מריחת שכבת דבק דקה על שני צדי נייר או יריעת חומר דומה. לאחר מכן מלפפים את היריעה הדביקה כשמשני צדיה נייר סיליקון כדי למנוע שהיריעה תדבק אל עצמה בליפוף. סרטי ההדבקה מיוצרים בגלילים גדולים ברוחב של 1 עד 3 מטרים, ולאחר מכן נחתכים לרחבים הנדרשים בשוק.

אחד מסוגי הסרטים הדביקים הדו-צדדים הוא סרט דביק לחזה, המהדק את הבגדים לעור, ומשמש בלבישת שמלות סטרפלס או חצאיות רפויות, וכתיקון זמני לשוליים שנפרמו או פגמים אחרים בלבוש.

בשנת 1987 הסרט הדביק הדו-צדדי נרשם כפטנט, בארצות הברית, פטנט מס. US07/096,702, על ידי דין ולדנברגר (Dean H. Waldenberger) מטעם חברת נורטון.
[ממוזער|300x300 פיקסלים|עלה שנדבק לסרט דו צדדי כפי שנראה ב[מיקרוסקופ אלקטרונים|מיקרוסקופ אלקטרוני סורק]]

## ראו גם
* סרט בידוד
* סרט דביק רפואי

## קישורים חיצוניים

* 

## הערות שוליים

קטגוריה:סרטי דבק
קטגוריה:מוצרי נייר
קטגוריה:פטנטים
אורגוואן

**אורגוואן** (בהונגרית: **Orgovány**) הוא כפר בנפת קצ'קמט שבמחוז באץ'-קישקון בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים באורגוואן נמצא בירידה. בשנת 1990 חיו בכפר 3,666 תושבים, ובשנת 2022 רק 3,333 תושבים.

האזור מיושב מאות שנים והאזכור הראשון של הכפר הוא משנת 1323.
## יהודי אורגוואן
על פי הרישומים, לפחות 4 יהודים ישבו באורגוואן בשנת 1910 רובם נרצחו בשואת יהודי הונגריה.
משפחתם של דוד פיק ואיזידור קראוס, היה להם קשר טוב עם האוכלוסייה, אך במהלך אירועי הטרור הלבן בשנים 1919–1920, הם עזבו את הכפר.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
וארושפלד

**וארושפלד** (בהונגרית: **Városföld**) הוא כפר יחסית חדש בנפת קצ'קמט שבמחוז באץ'-קישקון במרכז הונגריה.

כמו יישובים רבים באירופה גם בוארושפלד אוכלוסיית הכפר נמצאת בירידה, כך, בשנת 1990 חיו בכפר 2,253 תושבים ובשנת 2021 חיים רק 2,158 תושבים.

האזור מיושב מאות שנים והיישוב הוקם ככפר עצמאי בשנת 1952.

ישנו תיעוד ליהודי אחד מהכפר שנרצח בשואה.

## קישורים חיצוניים

* 

## הערות שוליים

קטגוריה:הונגריה: כפרים
בקרת מדינת הנמל

**בקרת מדינת נמל** (Port State Control) הוא משטר פיקוח למדינות לבדיקת ספינות רשומות זרות המגיעות לנמל מלבד אלו של המדינה עצמה. ולנקוט פעולה נגד אוניות שאינן עומדות בדרישות. פקחי הביקורת נקראים קציני PSC, ונדרשים לבדוק את עמידת האונייה בדרישות של אמנות בינלאומיות, כגון SOLAS, MARPOL ,STCW, ואמנת העבודה הימית. בדיקות כוללות לאשר שהאונייה מאוישת ומופעלת בהתאם לחוק הבינלאומי. אימות הכשירות של הקברניט והקצינים של האונייה, מצב האנייה וציודה.
ממוזער|left|400px|החותמים על מזכרי ההבנה בצבעים שונים.

## היסטוריה
בשנת 1978, הסכימו מספר מדינות אירופיות בהאג על תזכיר לביקורת תנאי העבודה על סיפונה של כלי השיט, האם הם בהתאם לכללי העבודה הבינלאומיים. לאחר טביעת אמוקו קדיז, והזיהום הרב שנגרם לחופי מערב אירופה באותה שנה, הוחלט לבצע ביקורת גם על נוהלי בטיחות וזיהום. לשם כך, בשנת 1982 הסכימו 14 מדינות אירופיות על **מזכר ההבנות של פריז על בקרת מדינת נמל** להקמת פיקוח של מדינת נמל. כיום 26 מדינות אירופה וקנדה חתומות על מזכר ההבנות של פריז. הייתה זו תגובה לכישלון של מדינות דגל נוחות שהאצילו את אחריותן לבדיקות והסמכה לחברות סיווג.

על פי מודל מזכר ההבנות של פריז, נחתמו מספר מזכרים אזוריים אחרים, כולל מזכר ההבנות של טוקיו לגבי האוקיינוס השקט, Acuerdo Latino או Acuerdo de Viña del Mar (דרום ומרכז אמריקה), ה-Caribbean MOU, ה-MOU הים התיכון, מזכר האוקיינוס ההודי, מזכר ההבנות של אבוג'ה למערב ומרכז האוקיינוס האטלנטי אפריקה, מזכר הים השחור, ומזכר ההבנות של ריאד לגבי המפרץ הפרסי.

## בדיקה ואכיפה
בקרת מדינת הנמל עורכת בדיקה של האניות בנמל, שמבוצעת על ידי פקחי בקרת מדינת נמל. הדוח השנתי של מזכר ההבנות של פריז דיווח כי סך של 74,713 ליקויים נרשמו במהלך בדיקות בקרת מדינת הנמל בשנת 2007. ליקויים אשר הביאו ל-1,250 מעצרי אוניות באותה שנה. עיכוב האונייה הוא דרך הפעולה האחרונה ש-PSCO ינקוט עם מציאת ליקויים על סיפון האונייה.

הפעולות שאנשי בקרת מדינת הנמל עשויים להטיל על אונייה שהתגלו בה ליקויים הם:
# ניתן לתקן ליקויים תוך 14 יום בגין עבירות קלות.
# בתנאים מיוחדים ניתן לתקן ליקויים עם הגעת הספינה לנמל הבא.
# הוראה לתקן ליקויים לפני שהאונייה תוכל לצאת מהנמל.
# מוכרז מעצר של האונייה.

## סנקציות
מדינות נמל יכולות גם להטיל סנקציות על הפרות הוראות ונהלים מחייבים. מדינות נמל יכולות גם במקרים מסוימים, למשל אם אונייה הפרה את מגבלת 0.5% גופרית של שמוגדר באמנה נגד זיהום הים  נספח VI, לתבוע סמכות שיפוט להפרות כאלה המתרחשות בים הפתוח. הבסיס השיפוט החוץ-טריטוריאלי לאכיפה וסנקציות כאלה נמצא במסגרת ההוראות המיוחדות של חלק XII של אמנת האומות המאוחדות בנושא חוק הים.

## קישורים חיצוניים
* מזכר הבנות של פריז בנושא בקרת מדינת נמל (אתר רשמי)
* בקרת מדינת נמל, ארכיון אתר האינטרנט של הארגון הימי הבינלאומי, 7 ביולי 2009.
## הערות שוליים

*
קטגוריה:משפט בין-לאומי
אולארצ'יק סטייל

"**אולארצ'יק סטייל**" הוא אלבום ההקלטה החוזרת השני של הזמר הישראלי אלון אולארצ'יק. את האלבום הוציאה לאור בשנת 2011 חברת התקליטים התו השמיני. הרצועה "אין זמן" הוקלטה כדואט בין אולארצ'יק לבתו טסה. בנו מקס ניגן את צלילי הקונטרבס ואף נשמע ברצועה הראשונה והעשירית כקול רקע, לצד אלעד אדר ושי וצר. האלבום הוקלט באולפני פלוטו, ופורסם בפורמט תקליטור בלבד. הוא כולל גרסאות ג'אז למיטב שיריו אולארצ'יק.

## רשימת רצועות

## קישורים חיצוניים

## הערות שוליים

קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי חברת התו השמיני
יום אחד

"**יום אחד**" הוא אלבומם המשותף של אלון אולארצ'יק ואלעד אדר. את האלבום הוציאה בשנת 2014 לאור חברת התקליטים היי פידליטי בפורמט תקליטור בלבד בקטלוג HF360. כל רצועותיו הופקו על ידי אדר, שעבד עם אולארצ'יק גם בהוצאת "אולארצ'יק סטייל". המוזיקאיות רות רסיוק (רצועות 2 ו-6) ויהודית רביץ (רצועה 5) מופיעות כקולות רקע. מתוך האלבום יצא לאור השיר "מסטיק", שזכה להצלחה במצעד הפזמונים של רשת ג'.

## רשימת רצועות

## הערות שוליים

## קישורים חיצוניים

קטגוריה:אלבומי אלון אולארצ'יק
קטגוריה:אלבומים בעברית